इंडिया टुडे समूह के 'आतंक के खिलाफ ऐलान-ए-जंग' अभियान को भारी समर्थन मिला है जिसमें सभी क्षेत्रों और तबके के 95,000 लोगों ने अपना सहयोग देने का वादा किया है. लोगों का गुस्सा और आहत अहं साफ दिखाई दिया. इनमें से अधिकांश लोग बदलाव चाहते थे लेकिन यह नहीं जानते थे कि इसे कैसे हासिल किया जाए- व्यक्तिगत रूप से या सामूहिक रूप से. वे बस यही पूछते रहे: मुंबई 26/11 का हमला क्यों होने दिया गया? ऐसे हमले रोकने के लिए क्या किया जा सकता है? आम नागरिक इसमें क्या कर सकता है?